Tépo ya iku panganan khas saka kabupatèn Ngawi, Jawa Wetan arupa sajenis kupat tahu ananging mèmper tahu gimbal. Olahan iki bahan dhasaré ya iku tépo, tahu, tempé sing digorèng lan ana uga sing ditambahi endhog dadar. Tépo mèmper karo lontong ananging bentuké beda lan luwih lembut rasané. Menawa lonthong iku wujudé lonjoran tabung dawa, ananging tépo wujudé prisma segi papat. Tépo disajèkaké karo duduh kecap sing kenthel. Ananging ing tlatah Magetan, duduh tépo luwih cuwèr. Duduh kecap iki rasané lagi , jumbuh karo rasa tépo sing gurih. Bakul tèpo bisa ditemoni ing pinggir dalan. Tépo uga dadi panganan menawa ana adicara kaya ta arisan kulawarga, kumpulan warga, lan dipangan bareng minangka mangan awan nalika mangsa tandur pari.